ABBA in 1974, v.l.n.r.: Benny Andersson, Frida Lyngstad, Agnetha Fältskog en Björn Ulvaeus
Pop, Euro disco, Europop, Pop Rock
Polar, Polydor, Atlantic, Universal, Epic, Vogue, RCA, PolyGram, Sunshine (Zimbabwe-Rhodesië), Ariston/Dig It (Italië)
ABBA (1972–1983) was 'n Sweedse popmusiekgroep. Hulle bly tot vandag toe die suksesvolste Sweedse musiekgroep en was een van die gewildste sanggroepe in die wêreld. Die groep het die topposisies op musieklyste wêreldwyd gedurende die middel-tot-laat 1970's en vroeë 1980's gedomineer, en het treffer-enkelsnitte en -albums verkoop. ABBA se verkope word wêreldwyd op 100 tot 500 miljoen kopieë geraam (daar blyk geen betroubare bron vir hierdie inligting te wees nie), wat hulle die tweede suksesvolste musiekgroep van alle tye, na die Beatles, sou maak. Hulle was die eerste musiekgroep van die Europese vasteland wat gereelde plekke op die Britse, Amerikaanse en Australiese musieklyste beklee het, en hulle sukses het ook deure vir ander Europese musiekgroepe oopgemaak. Hulle blywende nalatenskap is die bevordering van die Sweedse musiekbedryf tot 'n hoofstroomkompeteerder.
"ABBA" is 'n akroniem gevorm uit die eerste letter van elk van die groeplede se naam. Dit word gewoonlik geskryf as "ABBA" maar word ook soms geskryf as 'n woord, Abba. Die eerste 'B' in die embleemweergawe van die naam is sedert 1976 omgekeer (ᗅᗺᗷᗅ) op die groep se reklamemateriaal en is 'n geregistreerde handelsmerk.
3 Bekende liedjies
Een van ABBA se lede, Agnetha Fältskog, tydens 'n optrede in 1977
Anni-Frid Lyngstad in 1976 op die Schiphol-lughawe
ABBA is in 1972 gevorm met Björn Ulvaeus, Benny Andersson, Agnetha Fältskog, en Anni-Frid Lyngstad (bynaam: "Frida"). Hulle het wydbekend geword nadat hulle die Eurovision-sangfees in 1974 met hulle liedjie, "Waterloo", gewen het. Die groep het uit twee paartjies bestaan, Björn en Agnetha tesame met Benny en Frida. ABBA se lede het aan die begin van 1983 saam besluit om 'n blaaskans te vat. En hulle het tot vandag toe nog nooit weer saam 'n opname gemaak nie.
Daar is tans ander sangsterre in verskeie lande wat weer ABBA-trefferliedjies sing en optredes doen ter ere aan die goue ABBA-jare.
ABBA het agt albums tussen 1973 en 1981 opgeneem, en het ook 'n paar kompilasie-albums vrygestel.
↑ “ABBA Albums, Discography”. billboard.com. 2012. URL besoek op 15 March 2012.
(en) The Hep Stars International Official website – Benny Andersson
Wikimedia Commons het meer media in die kategorie ABBA.
Ontsluit van "https://af.wikipedia.org/w/index.php?title=ABBA&oldid=1464167"	Kategorie: Sweedse musiekgroepe	Navigasie-keuseskerm
AragonésÆngliscالعربيةمصرىAsturianuAzərbaycancaБашҡортсаBoarischŽemaitėškaБеларускаяБеларуская (тарашкевіца)‎БългарскиবাংলাBosanskiCatalàČeštinaЧӑвашлаCymraegDanskDeutschΕλληνικάEmiliàn e rumagnòlEnglishEsperantoEspañolEestiEuskaraفارسیSuomiVõroFøroysktFrançaisGaeilgeGàidhligGalegoעבריתHrvatskiMagyarՀայերենInterlinguaBahasa IndonesiaIdoÍslenskaItaliano日本語Basa JawaქართულიKalaallisut한국어LatinaLëtzebuergeschLimburgsLingálaLietuviųLatviešuMalagasyМакедонскиМонголКырык марыမြန်မာဘာသာDorerin NaoeroNāhuatlNederlandsNorsk nynorskNorsk bokmålOccitanKapampanganPolskiPiemontèisPortuguêsRuna SimiRomânăРусскийSicilianuScotsسنڌيSrpskohrvatski / српскохрватскиSimple EnglishSlovenčinaSlovenščinaShqipСрпски / srpskiSvenskaKiswahiliไทยTagalogTürkçeУкраїнськаVènetoTiếng ViệtVolapükWinaray中文Bân-lâm-gú	Wysig skakels	Die bladsy is laas op 26 Junie 2016 om 10:15 bygewerk.